Η νοτιότερη πόλη του κόσμου

Η νοτιότερη πόλη του κόσμου είναι ένα σλόγκαν που χρησιμοποιείται για να προσελκύσει τουρίστες, ιδιαίτερα εκείνους που κάνουν κρουαζιέρες στην Ανταρκτική. Αυτή την στιγμή υπάρχουν τρεις πόλεις που χρησιμοποιούν αυτό το σλόγκαν, αν και νοτιότερα από αυτές υπάρχουν και άλλες κατοικημένες περιοχές που ωστόσο δεν έχουν μεγάλο πληθυσμό ώστε να δικαιολογούν τον τίτλο «πόλη».  Οι τρεις αυτές πόλεις είναι:

 Πουέρτο Γουίλιαμς (Puerto Williams) με γεωγραφικό πλάτος 54°56' Ν, ένα Χιλιανό λιμάνι που βρίσκεται στο Ίσλα Ναβαρίνο (Isla Navarino) στην νοτιότερη ακτή του Beagle Channel με 2.000 κάτοικους. Σύμφωνα με τα κριτήρια του ΟΗΕ για την ταξινόμηση των ανθρώπινων οικισμών, το Πουέρτο Γουίλιαμς δεν θεωρείται πόλη.
 Ουσουάια (Ushuaia) με γεωγραφικό πλάτος 54°48' Ν, η είναι πρωτεύουσα της Επαρχίας της Γης του Πυρός, το ανατολικό κομμάτι του νησιού που ανήκει στην Αργεντινή. Σύμφωνα με την απογραφή του 2022 έχει πληθυσμό 82.615 κατοίκους, η οποία και θεωρείται από πολλούς ως η νοτιότερη πόλη στον κόσμο, αν και είναι μερικά χιλιόμετρα βορειότερα από το Πουέρτο Γουίλιαμς, ακριβώς επειδή λόγω του πληθυσμού και των υποδομών της θεωρείται πόλη. Στην πόλη βρίσκεται το διεθνές αεροδρόμιο της Ουσουάια (ΙΑΤΑ: USH, ICAO: SAWH) (Malvinas Argentinas International Airport). Το λιμάνι της Ουσουάια εκτός από τουριστικός προορισμός είναι και το βασικό σημείο απόπλου για επιστημονικές περιηγήσεις στην Ανταρκτική και άλλα μέρη του Νότιου Ωκεανού.
 Ρίο Γκράντε (Río Grande‎) με γεωγραφικό πλάτος 53°47' Ν, είναι η μεγαλύτερη πόλη στην Επαρχία της Γη του Πυρός. Σύμφωνα με την απογραφή του 2022 έχει πληθυσμό 98.017 κατοίκους και είναι η νοτιότερη βιομηχανική πόλη στον κόσμο. Βρίσκεται 212 χιλιόμετρα βορειοανατολικά της Ουσουάια, της πρωτεύουσας της επαρχίας. Εξυπηρετείται από το Διεθνές Αεροδρόμιο Έρμες Κιχάδα (IATA: RGA, ICAO: SAWE).

Πάντως, με κριτήριο τις τουριστικές υποδομές, την μάχη φαίνεται να την έχει κερδίσει καθαρά η Ουσουάια, καθώς στην πόλη υπάρχουν πλήθος από τουριστικά μαγαζιά, εστιατόρια, μπαρ και άλλες τουριστικές δραστηριότητες οι οποίες, συγκριτικά με το μέγεθος των «ανταγωνιστριών» πόλεων, είναι σχεδόν ανύπαρκτες τόσο στο Πούντα Αρένας όσο και στο Πουέρτο Γουίλιαμς.

Εικόνες

Παραπομπές

Ακραία σημεία της Γης
Γεωγραφία της Αργεντινής
Γεωγραφία της Χιλής